Сидни Кросби

Сидни Патрик Кросби (, 1987 оны наймдугаар сарын 7-нд Нова Скоша хотод төрсөн) — Канадын хоккейчин бөгөөд Үндэсний хоккейн лигийн Питтсбург Пингвинз баг болон Канадын шигшээ багийн төвийн довтлогч юм.

Тэрээр 2005 оны драфтаар одоогийн багтаа нэгдүгээр сонголтоор ирж анхны улиралаа хувийн зүгээс эрч хүчтэй эхэлж байв. ҮХЛ-ийн түүхэн дэх хамгийн залуу тоглогч Кросби 2006-2007 оны улиралд 120 оноо (36 оноо, 84 ашигтай дамжуулалт) цуглуулж лигийн тэргүүн тоглогчид олгодог Арт Россын цомыг өргөхийн сацуу Үнэ цэнэтэй тоглогчид олгодог Хартын цом болон талбайн шүүгчидийн саналаар шилдэг тоглогчийн Лестер Пирсоны шагналыг нэмж хүртсэн гайхамшигтай амжилттай.

Лигт амжилт гаргахын сацуу Канадын шигшээ багийн бүрэлдэхүүнд 2005 онд дуудагдан залуучуудын дэлхийн аварга болсон бол 2006 онд насанд хүрэгчдийн ДАШТ-д оролцсон байдаг. Тус тэмцээнд Кросби тун идэвхитэй тоглож мэргэн буучийн шагнал хүртсэн ч баг нь дөрөвдүгээр байрт шалгарчээ.

Кросбигийн идэвхитэй тоглолтын нөлөөгөөр Стэнлийн цомын төлөөх шувтаргын тоглолтонд хоёр удаа гарч ирсэний эхнийх нь 2008 онд Детройт Ред Уингз багтай хийсэн 2:4 цувралын харьцаагаар бүтэлгүйтсэн бол дараа улиралд даагаа нэхэн 4:3 харьцаагаар ялалт байгуулан түрүүлж байлаа.

Ванкуверын Өвлийн олимпын наадмын шувтаргын тоглолтонд АНУ-ын шигшээтэй таарахад Кроби нэмэлт цагт хожлын гоолыг оруулж байсан бол дөрвөн жилийн дараахь Сочийн шувтаргын тоглолтонд төгсгөлийн шайбыг оруулж байлаа.

Намтар
Түүний эцэг хоккейн тоглогч байсан төдийгүй Канадын нэрийн өмнөөс 1982 оны олимпод оролцож байжээ. Эцгийгээ ихэд дууриадаг байсан Сидни хоёр настайгаасаа уг спортоор хичээллэсэн гэхэд болох юм. Учир нь тэрбээр гэрээ цэвэрлэхдээ л шалны модоор дадлага хийдэг байсан хөгжилтэй түүхтэй.

Эшлэл

 Цахим холбоос 





Ангилал:Канадын мөсний хоккейн үндэсний шигшээ багийн тоглогч
Ангилал:Римуски Океаникийн мөсний хоккейчин
Ангилал:Питтсбург Пингвинзийн мөсний хоккейчин
Ангилал:Канадын олимпын аварга
Ангилал:Канадын олимпын оролцогч
Ангилал:2010 оны өвлийн олимпод оролцогч
Ангилал:2014 оны өвлийн олимпод оролцогч
Ангилал:Мөсний хоккейн олимпын аварга
Ангилал:Стэнли Купын аварга
Ангилал:Мөсний хоккейн дэлхийн аварга
Ангилал:Гурвалсан алтан клубийн гишүүн
Ангилал:Нова Скоша одон шагналтан
Ангилал:Канадчууд
Ангилал:1987 онд төрсөн